title: Cea
text: Cea ye un municipio d'a provincia de Leyón, en a comunidat autonoma de Castiella y Leyón, Espanya. A suya población ye de 587 habitants (2007), en una superficie de 112,34 km² y una densidat de población de 5,22 hab/km².
  
  Toponimia 
  Bi ha una hipotesi controvertida que relaciona o toponimo Cea con l'antiga ciudat astur de GIGIA que menciona Ptolomeu en a suya obra. D'estar cierta esta hipotesi a evolución fonetica estaría parellana con a de SEGIA > Exeya en Cinco Villas (Ejea en castellano), y con a de LEGIONE > Leyón > León.
  
  Cea fegura como Cegia (probablement una forma latinizada), en o Documento de Kesos (sieglo X), primer texto escrito en romanz astur-leyonés:
  /que lebaron en fosado,
  /II, ad ila tore;
  /que baron a Cegia,
  /II, quando la talia-
  /ron ila mesa; II que
  ''/lebaron Lejione
  
  Referencias 
  
  Localidaz d'a provincia de Leyón